《与德洪明甫伯与暮春六日同登乌饮於浴鸦池琴》
宋代·李弥逊

老怀不知春，但爱远峰碧。
乘高恣遐观，未快双目击。
稍为松根坐，遂与参井逼。
女娲补天馀，坠此百炼石。
摩挲苍藓痕，上有雅沿迹。
引觞起自斟，盏面不容滴。
举头挽飞云，颇觉天半窄。
追随二三子，顾我独衰白。
向来无雩春，胜践同今昔。
偶忘千岁忧，共此一笑适。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。